ארנה רביב

ארנה רביב (נולדה ב-14 ביוני 1962) היא מפיקה ובמאית ישראלית. בעלת תואר דוקטור בפילוסופיה. מרצה במכללת שנקר ובאוניברסיטת חיפה.

==ביוגרפיה==
ארנה רביב נולדה וגדלה בנווה עוז, פתח תקווה, בשם ארנה ארנון. היא הבכורה במשפחה ולה אחות אחת ושני אחים. בצה"ל שירתה בנח"ל והייתה שייכת לגרעין שהקים את קיבוץ שיזפון בנגב.

סבה מצד אביה הוא האגרונום וחתן פרס ישראל יצחק ארנון. אביה, דנצ'ו ארנון, הוא צלם, עיתונאי, מרצה ומורה דרך.
מצד אמה ארנה היא דור 13 בארץ, משפחתה הגיעה לארץ ישראל מהעיר פאס שבמרוקו, במאה ה-17. אמה, נעמי ארנון, הייתה מורה ואחר-כך עבדה במכון מופ"ת ובסמינר לוינסקי.

היא בוגרת תואר ראשון מהחוג לקולנוע וטלוויזיה באוניברסיטת תל אביב (1987). סרט הגמר שלה "עין בעין", נעשה בשיתוף עם יוחנן רביב ובכיכובו של ארנון צדוק.

בעלת תואר שני בהצטיינות בחוג לפילוסופיה של אוניברסיטת תל אביב (2007).

זכתה במענק הצטיינות מטעם המחלקה לפילוסופיה, אוניברסיטת תל אביב, 2004. ב-2011 זכתה במלגת דן דוד בתחום הקולנוע והחברה.

היא סיימה את לימודי הדוקטורט שלה בבית הספר לפילוסופיה של אוניברסיטת תל אביב (2014). עבודת הדוקטורט שלה "מעבר למסך: הממד האתי של החוויה הקולנועית", מציעה פרשנות של החוויה הקולנועית, כחוויה שיש בה, במהותה, פתיחות לממד האתי. העבודה נכתבה בהדרכת פרופסור חגי כנען.

ביימה והפיקה ביחד עם בעלה יוחנן רביב, את הסרט "כלבים לא נובחים בירוק" (1996) – סרט קולנוע קומי, בהשתתפות קרן מור, רמי הויברגר, מנשה נוי, דב נבון ואנסמבל שחקנים נוספים, ביניהם שמיל בן ארי, שאול מזרחי, דנה רז ושרון רג'יניאנו.

הפיקה את הסרט התיעודי "השומרונים - בגלימות לבנות ובג'ינס כחולים" (2002) בבימויים של נירה שרמן סידס ואליה סידס. הפיקה יחד עם יונתן ארוך את הסרט התיעודי "הכובעים של ירושלים" (2005), בבימויו של נתי אדלר. הסרט מבוסס על הספר "כובעים בראש" מאת אביה. הפיקה את הסרט התיעודי "יום ירושלים" (2007), בבימויו של יונתן ארוך.

רביב ביימה את סרט התעודה "עוקף לוד" (2009) בהפקתה שולה שפיגל, דנה הפקות. הסרט מתרחש בבית ספר עמל 1 בלוד ועוקב אחרי אילן הקארי מנהל בית הספר ושלושה מתלמידיו. הסרט עוסק בנושא החינוך בפריפריה.

רביב הקימה את מגמת הקולנוע בתיכון בליך, רמת גן וניהלה אותה במשך שלוש שנים. היא ריכזה את מגמת הקולנוע בתיכון לאמנויות בירושלים ולימדה בקאמרה אובסקורה. היא מלמדת באוניברסיטת תל אביב ובשנקר.

רביב בשיתוף עם שי גינזבורג היא ממייסדיו ומארגניו של "מבט מבפנים, מבט מבחוץ", הכנס הבינלאומי על קולנוע דוקומנטרי ישראלי. הכנס מאורגן על ידי פורום היוצרים הדוקומנטריים, פסטיבל ירושלים ואוניברסיטת דיוק ומתקיים בכל שנה מאז 2012 במסגרת פסטיבל הקולנוע הבינלאומי בירושלים.

נשואה ליוחנן רביב מאז 1988 ולהם שתי בנות.

==סרטים שביימה==
* עוקף לוד (2009) – סרט תיעודי. מפיקה שולה שפיגל, דנה הפקות. פסטיבל הקולנוע ירושלים. הסרט זכה במימון פרויקט "שווים", המשותף לסינמטק ירושלים, הרשות השנייה וקרן גשר לקולנוע רב תרבותי. הוא הוקרן בערוצים 2 ו-10. נכלל במסגרת "סל תרבות ארצי".
* כלבים לא נובחים בירוק (ביימה והפיקה ביחד עם יוחנן רביב, 1996) – סרט עלילתי.

==סרטים שהפיקה==
* יום ירושלים (2007) – סרט תיעודי, בימוי יונתן ארוך. פסטיבל הסרטים הבינלאומי חיפה. ערוץ 1.
* הכובעים של ירושלים (2005) – סרט תיעודי, בימוי נתי אדלר. מפיק שותף יונתן ארוך. זוכה פרס הצילום (איציק פורטל) והעריכה (רון גולדמן) בתחרות פורום היוצרים הדוקומנטריים 2006. השתתף בתחרות ע"ש וולג'ין - פסטיבל הקולנוע ירושלים 2005, התחרות הרשמית בפסטיבל אידפא באמסטרדם, ובפסטיבלים בינלאומיים רבים נוספים. הופץ בכל העולם ובין השאר הוקרן במרכז נובל לשלום בסטוקהולם.
* השומרונים - בגלימות לבנות ובג'ינס כחולים (2002) – סרט תיעודי, בימוי נירה שרמן סידס ואליה סידס. בתמיכת הקרן החדשה לקולנוע וטלוויזיה, עבור ערוץ נשיונל ג'יאוגרפיק האירופאי.

==פרסומים==
<div style="direction: ltr;">
* “The Cinematic Point of View: Thinking Film with Merleau-Ponty,” Studia Phaenomenologica Journal. Volume 16, 2016.
*“Andy Warhol's Screen Tests: A Face to Face Encounter.” Angelaki: Journal of the Theoretical Humanities. Volume21, Issue 2, 2016.
*“The Cinematic Close-up: Reflections in Light of the Philosophy of Emmanuel Levinas,” From Plato's Cave to the Multiplex: Contemporary Philosophy and Film, edited by Renzi Barbara Gabriella, Rainey Stephen (Cambridge Scholars Press, 2006)
</div>
* 
* 
* 

==קישורים חיצוניים==

* 
* [http://www.israelfilmcenter.org/israeli-film-database/filmmakers/orna-raviv ארנה רביב], באתר israel film center
* [http://www.rashut2.org.il/prod_program.asp?pgId=53687&sttsId=3&prodtype= הסרט "עוקף לוד"], באתר הרשות השנייה
* [http://www.cinema.co.il/movies/movie.aspx?movieId=5849 הסרט "עוקף לוד"], באתר סינמטק תל אביב
* [http://www.israelfilmacademy.co.il/?item=2544&section=379 הסרט "כלבים לא נובחים בירוק"], באתר האקדמיה הישראלית לקולנוע וטלוויזיה
* [http://www.transfax.co.il/?CategoryID=315 הסרט "כלבים לא נובחים בירוק"], באתר טרנספקס
* [http://www.habama.co.il/Pages/Event.aspx?Subj=4&Area=1&EventId=10998 הסרט "הכובעים של ירושלים"], באתר הבמה
* [http://www.cinema.co.il/movies/movie.aspx?movieId=562 הסרט "הכובעים של ירושלים"], באתר סינמטק תל אביב
* [http://www.rashut2.org.il/prod_program.asp?pgId=18851&sttsId=3 הסרט "הכובעים של ירושלים"], באתר הרשות השנייה
* איילת גולדשטיין, [http://ice.co.il/article/view/30092268 ’הכובעים של ירושלים’ נרכש להפצה באירופה ובארצות הברית] , באתר אייס, 23 במרץ 2006
* [http://www.habama.co.il/Pages/Event.aspx?Subj=4&Area=1&EventId=7103 הסרט "השומרונים - בגלימות לבנות ובג'ינס כחולים], באתר הבמה
* [http://nfct.org.il/blog/movies/השומרונים-בגלימות-לבנות-ובגינס-כחולי/ הסרט "השומרונים - בגלימות לבנות ובג'ינס כחולים], באתר הקרן החדשה לקולנוע וטלוויזיה
* 

קטגוריה:במאיות קולנוע ישראליות
קטגוריה:במאי קולנוע ישראלים
קטגוריה:מפיקות קולנוע ישראליות
קטגוריה:מפיקי קולנוע ישראלים
קטגוריה:מפיקות טלוויזיה ישראליות
קטגוריה:מפיקי טלוויזיה ישראלים
קטגוריה:במאיות טלוויזיה ישראליות
קטגוריה:במאי טלוויזיה ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:נווה עוז: אישים
קטגוריה:סגל תיכון בליך
קטגוריה:חברי גרעיני נח"ל
קטגוריה:בוגרות החוג לקולנוע וטלוויזיה באוניברסיטת תל אביב
קטגוריה:בוגרי החוג לקולנוע וטלוויזיה באוניברסיטת תל אביב
קטגוריה:בעלות תואר דוקטור מאוניברסיטת תל אביב
קטגוריה:בעלי תואר דוקטור מאוניברסיטת תל אביב
קטגוריה:ישראליות שנולדו ב-1962
קטגוריה:ישראלים שנולדו ב-1962